open-index/open-wikipedia-markdown huggingface dataset:
Հակամարտություն Մարիուպոլում

**Դիմակայությունը Մարիուպոլում**, Դոնբասի պատերազմի դրվագներից մեկն է, երբ իշխանափոխությունը Ուկրաինայում հանգեցրեց սրացման դիմակայության երկրի հարավային և արևելյան շրջաններում։ Իր գագաթնակետին դիմակայությունը վերածվեց զինված հակամարտության Ուկրաինայի արևելքում։ Ուկրաինական իշխանությունների հակառակորդների և ուկրաինական ուժերի միջև, այդ թվում ուկրաինական ուժերի կողմից ստեղծված Ազգային գվարդիայի և ռազմականացված կամավոր կազմավորումների միջև։

### Նախապատմություն
2014 թվականի սկզբին (ըստ արդյունքների Մարիուպոլի 2010 թվականի տեղական ընտրությունների՝ Մարիուպոլի իշխանությունները՝ քաղաքի ղեկավարը Յուրի Խոտլուբեյը և քաղաքային խորհրդի ճնշող մեծամասնությունը, ներկայացվեցին որպես Ռեգիոնների կուսակցություն։ 2014 թվականի փետրվարի 21-ին Ուկրաինայում տեղի ունեցավ իշխանափոխություն, որի արդյունքում Գերագույն ռադան իշխանությունից հեռացրեց նախագահ Վիկտոր Յանուկովիչին, որը ներկայացնում էր Ռեգիոնների կուսակցությունը, և նշանակեց Յացենյուկի առաջին ժամանակավոր կառավարությունը մինչև Ուկրաինայի նախագահական ընտրությունները (2014), որոնք նշանակված էին 2014 թվականի մայիսի 25-ին։ Ուկրաինայի արևելքում ձևավորվել էր բողոքի շարժում։

#### Ընդվզում Մարիուպոլում

2014 թվականի փետրվարի 23-ին Մարիուպոլում տեղի է ունենում Հակամայդանի հանրահավաքը, որտեղ ելույթ ունեցողները հակաֆաշիստական կարգախոսներ են առաջ քաշում և կոչ անում հավաքվածներին զենք վերցնել։ Մոտ 600 մարդ է մեկնում է դեպի Լենինի հուշարձան, որտեղ գտնվում էին  Եվրամայդանի կողմնակիցները։ Մասնակիցները դրոշներ էին կրում Ուկրաինայի դրոշը և  շատերի հագուստի վրա Գեորգիևյան ժապավեններ էին, ոմանք ձեռքերին  ունեին ձեռնափայտ և մահակներ։ «Անկեղծություն» ՀԿ-ի առաջնորդը բեմից հայտարարում է հակամայդանի կողմնակիցների կողմից զենք վերցնելու պատրաստակամության մասին։ Եվրամայդանի հակառակորդների մի մասը գնում է քաղաքային խորհուրդ, որտեղ նրանց պահանջով նրանց մոտ էին եկել պատգամավորներ և քաղաքային ղեկավար Յուրի Խոտլուբեյը։ Ոստիկանության մամուլի ծառայությունից հայտնում են, որ վերջինս մարմնական վնասվածքներով տեղափոխվել է հիվանդանոց։

2014 թվականի մարտի 1-ին Մարիուպոլում Վլադիմիր Վիսոցկու հուշարձանի մոտ տեղի ունեցավ ԿՊՈՒ կազմակերպած այսպես կոչված «հակաֆաշիստական» հանրահավաքը՝ մոտ 500-1000 մարդ։ Ցուցարարները տանում էին կարմիր դրոշը, Ռուսաստանի դրոշը, ինչպես նաև սև-դեղին սպիտակ դրոշը Հուշարձանի մոտ տեղի ունեցած հանրահավաքից հետո ցուցարարների մի մասն անցել է քաղաքային վարչակազմի շենքի մոտ, որտեղ մի քանի հազար քաղաքացիներ հավաքվել են լսելու քաղաքային ղեկավարի և քաղաքային իշխանությունների դիրքորոշումը Ուկրաինայում իշխանափոխության վերաբերյալ։ Քաղաքային խորհրդի դրոշի վրա բարձրացվել է Ռուսաստանի և ԽՍՀՄ-ի դրոշը։ Քաղաքային խորհրդի առաջին հարկում գտնվող ապակիները կոտրելով՝ հավաքվածների մի մասը ներխուժել է շենք, որտեղ տեղի են ունեցել նրանց բանակցությունները քաղաքային ղեկավար Յուրի Խոտլուբեյի հետ։

## Ծանոթագրություններ

Կատեգորիա:Զինված հակամարտություններ
Կատեգորիա:2014 Ուկրաինայում
Ռաշիդա Ջոնս

**Ռաշիդա Ջոնս** (, ), ամերիկացի դերասանուհի, ռեժիսոր, սցենարիստ և պրոդյուսեր։ Առավելապես հայտնի է «Բոստոնի հանրային դպրոց» (2000–2002), «Օֆիս» (2006–2009, 2011), «Զբոսայգիներ և հանգստի գոտիներ» (2009–2015) և այլ հեռուստասերիալներից։

Ջոնսի մասնակցությամբ առավել հայտնի ֆիլմերից են  «Սիրում եմ քեզ, ախպերս» (2009), «Սոցիալական ցանց» (2010), «Մեր ապուշ եղբայրը» (2011), «Մափեթներ» (2011), «Ընդմիշտ Սելեստ և Ջեսսի» (2012, համասցենարիստ) և այլն։ Եղել է նաև «Խաղալիքների պատմություն 4» (2019) անիմացիոն ֆիլմի համասցենարիստը։

Ջոնսը ծնվել է Լոս Անջելեսում, դերասանուհի Փեգգի Լիպտոնի և երաժիշտ Քուինսի Ջոնսի ընտանիքում։

## Ծանոթագրություններ

## Արտաքին հղումներ
* Էջը IMDb.com կայքում

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի դերասանուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:21-րդ դարի ամերիկացի կին գրողներ
Ջեսսի Վենտուրա

**Ջեսսի Վենտուրա** (, ի ծնե՝ **Ջեյմս Ջորջ Ջանոս** [*James George Janos*], ), ամերիկացի նախկին պրոֆեսիոնալ ըմբիշ (ռեստլեր), դերասան, քաղաքական մեկնաբան, գրքերի հեղինակ, ռազմածովային վետերան, Վիետնամի պատերազմի մասնակից, հեռուստահաղորդավար և քաղաքական գործիչ, ԱՄՆ Մինեսոտա նահանգի 38-րդ նահագապետը 1999-2003 թվականներին։

Վիետնամի պատերազմի ժամանակ ծառայել է ԱՄՆ ռազմածովային ուժերում։ Ռազմական կարիերայից հեռանալուց հետո **Ջեսսի «Մարմին» Վենտուրա** (*Jesse 'The Body' Ventura*) ռինգային անվան ներքո 1975-1986 թվականներին զբաղվել է պրոֆեսիոնալ ըմբշամարտով (ռեստլինգ)։ «World Wrestling Federation» (WWF, այժմ՝ WWE) կազմակերպությունում որպես մարզիկ և մեկնաբան հանդես գալու համար 2004 թվականին դարձել է WWE փառքի սրահի անդամ։ Նկարահանվել է նաև «Գիշատիչ» և «Վազող մարդը» (երկուսն էլ՝ 1987 թ․, գլխավոր դերերում՝ Առնոլդ Շվարցենեգեր) կինոնկարներում։

Մարզական կարիերայից հետո 1991 թվականին մուտք է գործել քաղաքական ասպարեզ։ 1991-1995 թվականներին եղել է Բրուքլին Պարկի (Մինեսոտա) քաղաքապետը։ Որպես ԱՄՆ բարեփոխումների կուսակցության անդամ, 1998 թվականին մասնակցել է Մինեսոտայի նահանգապետի ընտրություններին, որում կարողացել է առավելության հասնել թե՛ հանրապետական և թե՛ դեմոկրատ թեկնածուների նկատմամբ։ Պաշտոնը ստանձնելուց մեկ տարի անց, Բարեփոխումների կուսակցության ներսում վերահսկողություն սահմանելու ներքին պայքարի պայմաններում, Վենտուրան պաշտոնը շարունակել է վարել որպես Մինեսոտայի անկախության կուսակցության անդամ։ Որպես նահանգապետ, ակտիվ մասնակցություն է ունեցել Մինեսոտայի գույքահարկային բարեփոխումներին, ինչպես նաև նահանգում վաճառքի հարկի նվազեցմանը։ Վենտուրայի նախաձեռնություններից էին նաև Մինեապոլիս-Սենթ Փոլ ագլոմերացիայում մետրոպոլիտենի կապույտ գծի կառուցումը և եկամտահարկի կրճատմանն ուղղված նախագծերը։

2003 թվականին պաշտոնից հեռանալուց հետո դարձել է Հարվարդի համալսարանի Ջոն Ֆ. Քենեդու անվան կառավարման դպրոցի հրավիրյալ դասախոս։ Հետագայում վարել է մի շարք հեռուստահաղորդումներ և հեղինակել գրքեր։ «RT America» և «Ora TV» հեռուստաալիքներով վարել է քաղաքական հաղորդումներ և բազմիցս հանդես է եկել նախագահական ընտրություններում անկախ թեկնածու ինքնառաջադրվելու օգտին։

## Ծանոթագրություններ

## Արտաքին հղումներ
* Էջը IMDb.com կայքում
* Էջը WWE.com կայքում

Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի պետական գործիչներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացի տղամարդ կինոդերասաններ
Կատեգորիա:Կրոնների քննադատներ
Կատեգորիա:WWE փառքի սրահի անդամներ
Կատեգորիա:Ամերիկացի քաղաքական մեկնաբաններ
Կատեգորիա:Ամերիկացի հասարակական գործիչներ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի տղամարդ հնչյունավորողներ
Կատեգորիա:Վիետնամի պատերազմի մասնակիցներ
Կատեգորիա:Կեղծանուններ
Չանդարլի (ծոց)

**Չանդարլի** (Չանդարլի-Կյորֆեզի, ), ծովածոց Եգեյան ծովում՝ Փոքր Ասիայի արևմտյան ափին՝  Թուրքիայում՝ Իզմիրի մարզում։ Ծոց է թափվում Բաքիր (Կայկ) գետը։ Հայտնի է որպես **Էլաիթյան ծոց** (Էլեաթյան, Էլեական, ), անվանումը ստացել է Էոլիդայի Պերգամոն նավահանգստի Էլեա (Էոլիդա) քաղաքից։

## Պատմություն
Ըստ Ստարբոնի՝ ծոցի մուտքի մոտ Հիդրա () և Գարմատունտ () հրվանդանների հեռավորությունը կազմել է 80 ասպարեզ։ Հարավային ափին եղել է էոլիական Միրենա քաղաքը՝ իր նավահանգստով։

Երբ սկսվեց հունական հեղափոխությունը, Պսարայի հույները լայնածավալ արշավանք կատարեցին Փոքր Ասիայի ափին Լեսվոսի շրջանում, մինչդեռ օսմանյան նավատորմը Հուսրեվի գլխավորությամբ գտնվում էր Մորեայի արևմտյան կողմում, իսկ եգիպտականը։ Կրետեից ավելի մոտ չէր։

Երբ սկսվեց հունական հեղափոխությունը, Փսարայի հույները լայնածավալ հարձակում գործեցին Անատոլիայի Լեսվոսի շրջանում, քանի դեռ օսմանյան նավատորմը Հյուսրևի գլխավորությամբ գտնվում էր Մորեայի արևմտյան կողմում, իսկ եգիպտականը Կրետեից բավականին հեռու էր։ Արշավանքներին մասնակցել է 110-140 նավ, այդ թվում՝ 15 ռազմանավ։ Հույներն ավերեցին Չանդարլի ծոցի մոտ գտնվող  Չանդարլի քաղաքը և Մոսկոնիսի կղզին (այժմ՝ Ալիբեյ)։

## Ծանոթագրություններ

Կատեգորիա:Եգեյան ծովի ծոցեր
Կատեգորիա:Թուրքիայի ծոցեր
Կատեգորիա:Ծոցեր այբբենական կարգով
Կատեգորիա:Միջերկրական ծովի ծոցեր
Կարնիտ Ֆլուգ

**Կարնիտ Ֆլուգ** (, ), իսրայելցի տնտեսագետ, բանկիր։

## Կենսագրություն
Կարնիտ Ֆլուգը երեք տարեկան էր, երբ ընտանիքը ներգաղթել է Իսրայել։ Նրա հայրը՝ Նոա Ֆլուգը, Իսրայելում հոլոքոստը վերապրածների հովանոցային կազմակերպության նախագահն էր։ Ավարտել է Եբրայական համալսարանը, որտեղ 1980 թվականին ստացել է տնտեսագիտության մագիստրոսի կոչում։ Տնտեսագիտության թեկնածու կոչումն ստացել է ԱՄՆ Կոլումբիայի համալսարանում 1985 թվականին։

## Աշխատանքային գործունեություն
Ֆլուգը 1984-1988 թվականներրին աշխատել է Վաշինգտոնի Արժույթի միջազգային հիմնադրամում որպես տնտեսագետ։ Իսրայել վերադառնալուց հետո նա աշխատել է Կենտրոնական բանկի հետազոտությունների բաժնում, այնուհետև Միջամերիկյան զարգացման բանկում (1994-1996 թվականներին)։

1997 թվականից կրկին աշխատում է Կենտրոնական բանկում, 2011 թվականի հուլիսից փոխնահանգապետ, 2013 թվականի հունիսի 30-ից, երբ Սթենլի Ֆիշերը հրաժարական տվեց։ Սթենլի Ֆիշերը, թողնելով իր պաշտոնը, հայտարարեց, որ իրեն համարում է ամենահարմար իրավահաջորդը։ Սակայն վարչապետ Բենիամին Նեթանյահուն արդեն մի քանի ամիս է փորձում է այլ թեկնածու գտնել։

2013 թվականի հոկտեմբերին նա առաջադրվել է Իսրայելի Կենտրոնական բանկի կառավարչի պաշտոնում։ 2013 թվականի հոկտեմբերի 27-ին Իսրայելի կաբինետը միաձայն հաստատեց դոկտոր Կարնիտ Ֆլուգին որպես Իսրայելի Բանկի կառավարիչ։ Նա Իսրայելի պատմության մեջ առաջին կինն էր, ով զբաղեցրեց այս պաշտոնը։ Պաշտոնավարման ավարտից հետո այս պաշտոնում նրան փոխարինեց պրոֆեսոր Ամիր Յարոնը։

## Անձնական կյանք
Կարնիտ Ֆլուգը ամուսնացած է, ունի երկու երեխա։ Նրա ամուսինը Երուսաղեմի հրեական համալսարանի տնտեսագիտության ամբիոնի դեկանն է։

## Ծանոթագրություններ

## Արտաքին հղումներ
* Կարնիտ Ֆլուգն  Կենտրոնական բանկի յոթ լավագույն ղեկավարներից մեկն աշխարհում

Կատեգորիա:Իսրայելի հրեաներ
Կատեգորիա:Իսրայելի տնտեսագետներ
Կատեգորիա:Իսրայելի քաղծառայողներ
Կատեգորիա:Իսրայելցիներ
Կատեգորիա:Կին տնտեսագետներ
Կատեգորիա:Վարշավա քաղաքում ծնվածներ
Կատեգորիա:Տնտեսագետներ
Կատեգորիա:Փիլիսոփայական գիտությունների դոկտորներ
Էմմա Ռոտշիլդ

**Էմմա Ջորջինա Ռոտշիլդ** (, ), անգլիացի տնտեսագետ, տնտեսագիտության պատմության մասնագետ։ Ռոտշիլդների բանկային ընտանիքի անդամ։

## Կենսագրություն
Էմման ծնվել է 3-րդ բարոն Ռոտշիլդ Վիկտորի և նրա երկրորդ կնոջ՝ Թերեզա Ջորջինա Մայերի ընտանիքում։ Էմման ունի քույր՝ Վիկտորիան, խորթ քույրերը՝ Սառան և Միրանդան, և խորթ եղբայրը՝ Ջեյքոբը։ 15 տարեկանում Էմմա Ռոտշիլդը դարձավ Օքսֆորդի համալսարանի պատմության մեջ ամենաերիտասարդ ուսանողը (Սոմերվիլ քոլեջ), որտեղ նա ստացավ բակալավրի աստիճան 1967 թվականին, իսկ մագիստրոսի կոչումը՝ 1970 թվականին։ Նա շարունակել է իր ուսումը (այնուհետև դասավանդել) Մասաչուսեթսի տեխնոլոգիական ինստիտուտում։ Նաև դասավանդել է Փարիզի Հասարակական գիտությունների բարձրագույն դպրոցում , Հարվարդի և Քեմբրիջի համալսարաններում։
Եղել է Քեմբրիջի համալսարանի պատմության և տնտեսագիտության կենտրոնի տնօրեն։ Նա ղեկավարում է Ռոտշիլդների արխիվը՝ հետազոտական հաստատությունը, որը նվիրված է Ռոտշիլդների ընտանիքի պատմության ուսումնասիրությանը։ Նա Սուրբ Միքայել և Սուրբ Գեորգի շքանշանի ուղեկից է 2000 թվականին։ Նրա ամուսինը Ամարտյա Կումար Սենը 1991 թվականից Նոբելյան մրցանակակիր է։

## Հիմնական աշխատանքներ
* 1994 թվական, Ադամ Սմիթը և «անտեսանելի ձեռքը» 
* 2001 թվական «Տնտեսական զգացմունքներ, Ադամ Սմիթ, Կոնդորսե և լուսավորություն» , 
* 2005 թվական, «Աքսիոմա, թեորեմ, հետևություն և այլն. Կոնդորսետը և մաթեմատիկական տնտեսագիտությունը»  
* 2006 թվական, «Ադամ Սմիթի տնտեսագիտությունը» 

## Ծանոթագրություններ

## Արտաքին հղումներ
* Страница Э. Ротшильд на сайте Центра истории и экономической теории

Կատեգորիա:20-րդ դարի կանայք
Կատեգորիա:Ամերիկյան փիլիսոփայական ընկերության անդամներ
Կատեգորիա:Անգլիացի տնտեսագետներ
Կատեգորիա:Բնօրինակում անաղբյուր հոդվածներ
Կատեգորիա:Բրիտանացի կին տնտեսագետներ
Կատեգորիա:Կին գիտնականներ
Կատեգորիա:Կին տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:Տնտեսական պատմություն
Կատեգորիա:Օքսֆորդի համալսարանի շրջանավարտներ
Հյուսվածք (եռաչափ գրաֆիկա)

**Հյուսվածքը**, համակարգչի կողմից ստեղծված գրաֆիկական կամ եռաչափ մոդելի վրա բարձր հաճախականությամբ դետալների, մակերեսի հյուսվածքի կամ գունային տեղեկատվության սահմանման մեթոդ է։ Բնօրինակ տեխնիկան ստեղծվել է Էդվին Քաթմուլի կողմից 1974 թվականին։
 մինի|Երկչափ հյուսվածքի քարտեզագրում երկչափ մոդելի վրա
 մինի|1. 3D մոդել առանց հյուսվածքների 2. Նույն մոդելը հյուսվածքներով
 
մինի|Բազմատեքստուրայի օրինակներ. 1. Չհյուսվածքային ոլորտ, 2. Հյուսվածքների և բախումների քարտեզներ, 3. Միայն հյուսվածքների քարտեզ, 4. Անթափանցիկության և հյուսվածքային քարտեզներ

Հյուսվածքային քարտեզագրումն ի սկզբանե կոչվում էր ցրված քարտեզագրում, մեթոդ, որը պարզապես քարտեզագրում էր պիքսելները հյուսվածքից մինչև 3D մակերես (պատկերը «փաթաթում» օբյեկտի շուրջը)։ Վերջին տասնամյակների ընթացքում հայտնվեցին բազմապատիկ արտապատկերման, բազմապատկերման, mipmaps-ի և ավելի բարդ քարտեզագրումների, ինչպիսիք են բարձրության քարտեզագրումը, բախման քարտեզագրումը, նորմալ քարտեզագրումը, տեղաշարժի քարտեզագրումը, արտացոլման քարտեզագրումը, տեսողական քարտեզագրումը, խցանման քարտեզագրումը և տեխնիկայի շատ այլ տարբերակներ։ (վերահսկվում է նյութերի համակարգով) հնարավոր է դարձրել իրական ժամանակում մոդելավորել մերձ ֆոտոռեալիզմը՝ էապես նվազեցնելով բազմանկյունների թիվը և լուսավորության հաշվարկները, որոնք անհրաժեշտ են իրատեսական և ֆունկցիոնալ 3D տեսարան կառուցելու համար։

## Հյուսվածքային քարտեզներ
Հյուսվածքային քարտեզը պատկեր է, որը կիրառվում է (քարտեզագրված) ձևի կամ բազմանկյունի մակերևույթի վրա։  Սա կարող է լինել bitmap պատկեր կամ ընթացակարգային հյուսվածք։ Դրանք կարող են պահվել ընդհանուր պատկերային ֆայլերի ձևաչափերում, հղում կատարելով 3d մոդելի ձևաչափերով կամ նյութի սահմանումներով և հավաքվել ռեսուրսների փաթեթներում։

Նրանք կարող են ունենալ 1-3 չափսեր, չնայած տեսանելի մակերեսների համար առավել տարածված են 2 չափսերը։ Ժամանակակից սարքավորումների հետ օգտագործելու համար հյուսվածքային քարտեզի տվյալները կարող են պահվել պտտվող կամ սալիկապատված պատվերներով՝ քեշի համահունչությունը բարելավելու համար։ Rendering API-ները սովորաբար կառավարում են հյուսվածքների քարտեզի ռեսուրսները (որոնք կարող են տեղակայվել սարքի հիշողության մեջ) որպես բուֆերներ կամ մակերեսներ և կարող են թույլ տալ «արտադրել հյուսվածքին» լրացուցիչ էֆեկտների համար, ինչպիսիք են հետմշակումը կամ շրջակա միջավայրի քարտեզագրումը։

Դրանք սովորաբար պարունակում են RGB գունային տվյալներ (կամ պահվում են ուղղակի գույնի, սեղմված ձևաչափերի կամ ինդեքսավորված գույնի տեսքով), և երբեմն ալֆա խառնուրդի լրացուցիչ ալիք (RGBA), հատկապես գովազդային վահանակների և դետալների ծածկույթների հյուսվածքների համար։ Հնարավոր է օգտագործել ալֆա ալիքը (որը կարող է հարմար լինել ապարատով վերլուծված ձևաչափերով պահելու համար) այլ օգտագործման համար, ինչպիսիք են սպեկուլյարությունը։
### Ստեղծագործություն
Հյուսվածքային քարտեզները կարող են ձեռք բերվել սկանավորման/թվային լուսանկարչության միջոցով, որոնք նախագծված են պատկերների մանիպուլյացիայի ծրագրերում, ինչպիսիք են GIMP-ը, Photoshop-ը կամ ներկված 3D մակերևույթների վրա ուղղակիորեն 3D ներկման գործիքի մեջ, ինչպիսիք են Mudbox-ը կամ zbrush-ը։

## Ծանոթագրություններ

Կատեգորիա:Եռաչափ գրաֆիկայի պրիմիտիվներ
Կատեգորիա:Համակարգչային գրաֆիկա
Ալֆա ալիք

Համակարգչային գրաֆիկայում **ալֆա կոմպոզիցիան**  (անգլ. Alpha compositing) վերաբերում է պատկերը ֆոնի հետ համատեղելուն՝ մասամբ թափանցիկ էֆեկտ ստեղծելու համար։ Այս տեխնիկան հաճախ օգտագործվում է բազմապատիկ պատկերի մշակման և այնուհետև այդ մասերը միավորելու համար մեկ 2D ստացված պատկերի մեջ։
մինի|Այս գունային սպեկտրի պատկերի ալֆա ալիքը իր հիմքում ընկնում է զրոյի, որտեղ այն խառնվում է ֆոնի գույնի հետ:
Այսպիսով, ալֆա ալիքը (անգլ. Alpha channel) դատարկ տարածություն է կամ պարզապես թափանցիկություն։

«Ալֆա ալիք» տերմինն առաջին անգամ ստեղծվել է Ալվի Սմիթի կողմից 1970-ականների վերջին։ և մշակվել է 1984 թվականին Թոմաս Փորթերի և Թոմ Դաֆի աշխատության մեջ։

Համակարգչային խաղերում ալֆա ալիքով հյուսվածքները օգտագործվում են օբյեկտի թափանցիկությունը ցույց տալու համար։

## Պատմություն
Ալֆա ալիքի հայեցակարգը ներկայացվել է Ալվի Ռեյ Սմիթի և Էդ Քաթմուլի կողմից 1970-ականների վերջին Նյու Յորքի տեխնոլոգիական ինստիտուտի համակարգչային գրաֆիկայի լաբորատորիայում և ամբողջությամբ մշակվել է 1984 թվականին Թոմաս Փորթերի և Թոմ Դաֆի աշխատության մեջ։

Ալֆա տերմինի օգտագործումը Սմիթի կողմից բացատրվում է հետևյալ կերպ. «Մենք այն անվանել ենք դասական գծային ինտերպոլացիայի բանաձևի պատճառով \alpha A + (1-\alpha)B, որն օգտագործում է հունարեն \alpha (ալֆա) տառը՝ այս դեպքում երկու A և B պատկերների միջև ինտերպոլացիայի քանակությունը վերահսկելու համար։ Այսինքն՝ B պատկերի վերևում A պատկերը կազմելիս բանաձևում \alpha արժեքը վերցվում է անմիջապես A-ի ալֆա ալիքից։

## Ալֆա խառնուրդ
**Ալֆա միաձուլումը** () կիսաթափանցիկ էֆեկտ ստեղծելու տեխնիկա է` աղբյուրի պիքսելը միավորելով պիքսելին, որն արդեն գտնվում է շրջանակային բուֆերում։ Յուրաքանչյուր պիքսել սովորաբար վերագրվում է կարմիր, կանաչ և կապույտ (RGB) գույնի արժեք։ Եթե ալֆա արժեքը նույնպես համընկնում է, ապա ասվում է, որ պիքսելներն ունեն ալֆա ալիք (բաղադրիչ A):

**Ալֆա արժեքը** որոշում է, թե որքան թափանցիկ է որոշակի պիքսելը։ Օբյեկտները կարող են ունենալ տարբեր թափանցիկություն, օրինակ՝ 8-բիթանոց ալֆա ալիքը կարող է ներկայացնել թափանցիկության 256 մակարդակ՝ 0-ից (ամբողջ բիթքարտեզը թափանցիկ է) մինչև 255 (ամբողջ բիթքարտեզը անթափանց է)։ Ալֆա միաձուլումը էկրանին երկու օբյեկտների միավորման գործընթացն է՝ հիմնվելով նրանց ալֆա ալիքների վրա։ Ալֆա խառնուրդն օգտագործվում է հետևյալի համար. ստեղծելով թափանցիկություն, ստվերներ, հայելիներ, մառախուղ։

## Ծանոթագրություններ

Կատեգորիա:Համակարգչային գրաֆիկա
Ամանդա Թենֆյորդ

**Ամանդա Կլարա Գեորգիադի Թենֆյորդ** (, ), բեմական անունով հայտնի է՝ **Ամանդա Թենֆյորդ**, հույն-նորվեգացի երգչուհի։ Հունաստանի ներկայացուցիչը «Եվրատեսիլ 2022» երգի մրցույթում։

## Կենսագրություն
Ամանդա Թենֆյորդը ծնվել է 1997 թվականի հունվարի 9-ին Հունաստանի Յանինա քաղաքում՝ նորվեգացի Գրետա Քեթրին Թենֆյորդ և նրա հույն ամուսնու՝ Կոնստանտինոս Գեորգիադիսի ընտանիքում։ Ամանդան ունի եղբայր՝ Սիգուրդը։

Երեք տարեկանում նա ընտանիքի հետ տեղափոխվել է Նորվեգիայի Թենֆյորդ, Մորե Օգ Ռոմսդալ շրջան։ Դաշնամուրի դասերի հաճախել է հինգ տարեկանից։ Նա սովորել է նորվեգացի երգչուհի Սիգրիդի հետ նույն դասարանում։ Ավելի ուշ հայտարարել է, որ հենց Սիգրիդն է ոգեշնչել նրան շարունակել երգչուհու կարիերան *Fagerlia* գիմնազիայում ուսման վերջին օրը։ 2015 թվականին տեղափոխվել է Թրոնհեյմի Նորվեգիայի գիտության և տեխնոլոգիայի համալսարան բժշկական ուսումնասիրություններ սկսելու համար։ Միևնույն ժամանակ նա շարունակել է ամբողջ երկրում մասնակցել բազմաթիվ երաժշտական փառատոների։

## Գործունեություն
Ամանդայի «Run» երգը 2015 թվականին շահել է *Music Prize* մրցանակը և 2014 թվականին հայտնվել *Personskadeforbundet LTN*-ի գովազդային տեսահոլովակում։

2016 թվականին մասնակցել է TV 2 Norway *The Stream* երաժշտական մրցույթին, որտեղ հայտնվել է լավագույն 30 մասնակիցների մեջ։ Թենֆյորդը շրջագայել է նաև նորվեգական «Highasakite» խմբի հետ։ 2018 թվականին նա թողարկել է իր առաջին *EP* ալբոմը, որը կոչվում է «First Impression»: 2019 թվականին նա ելույթ է ունեցել *Trondheim Calling* երաժշտական փառատոնում։ 2019 թվականին արժանացել է *Haram Municipality Youth Culture Prize* մրցանակին։

Նա երբեմն հայտնվում է Նորվեգիայի ամենամեծ հեռուստաշոուներում՝ սկսած «Lindmo»-ից՝ ''NRK''-ի ամենահայտնի թոք շոուից մինչև հումորային «P3aksjonen»-ում։ Նա նաև ելույթ է ունեցել որոշ եվրոպական փառատոներում, ինչպիսիք են Բեռլինի *Reeperbahn* փառատոնը, Ռեյկյավիկում՝ *Iceland Airwaves*, Բրայթոնի *The Great Escape*-ը և Նիդեռլանդների *Eurosonic*-ը։

2019 թվականին նա հայտնվել է P3 Live-ում «Let Me Think» երգով, նաև հայտարարել է, որ ուսումից դադար է վերցնում՝ երաժշտության վրա կենտրոնանալու համար։ Ավելի ուշ իր ուսումը շարունակել է՝ պրակտիկա անցնելով մասնագիտացված հիվանդանոցում՝ COVID-19-ով հիվանդների համար։

«Then I Fell in Love» երգը, որը թողարկվել է 2020 թվականին, ավելի քան 20 շաբաթ մնացել է Նորվեգիայի ռադիո աղյուսակի լավագույն տասնյակում։ Նույն թվականին «Troubled Water» երգը ներառվել է ''Netflix''-ի «Կառչելով սառույցից» սերիալում։ 2022 թվականի մարտի 10-ին թողարկվել է «Die Together» երգը, որով Ամանդան ներկայացնելու է Հունաստանը «Եվրատեսիլ 2022»-ին։

## Սկավառակագրություն
### Սինգլ
* «Run» (2014)
* «I Need Lions» (2016)
* «Man of Iron» (2017)
* «First Impression» (2018)
* «No Thanks» (2018)
* «Let Me Think» (2018)
* «The Floor Is Lava» (2019)
* «Troubled Water» (2019)
* «Kill The Lonely» (2019)
* «As If» (2020)
* «Pressure» (2020)
* «Then I Fell in Love» (2020)
* «Miss the Way You Missed Me» (2021)
* «Die Together» (2022)

### Մինի ալբոմ
* *First Impression* (2018)
* *Miss the Way You Missed Me* (2021)

## Ծանոթագրություններ

## Արտաքին հղումներ

Կատեգորիա:Եվրատեսիլ երգի մրցույթի մասնակիցներ
Կատեգորիա:Նորվեգացի երգչուհիներ
Կատեգորիա:Նորվեգացի երաժիշտներ
Կատեգորիա:Նորվեգացի բժիշկներ
Կատեգորիա:Հույն երգչուհիներ
Կատեգորիա:Հույն երաժիշտներ
Բիգֆուտների ընտանիքը

**«Բիգֆուտների ընտանիքը»** (), ֆրանկո-բելգիական *CGI* անիմացիոն ֆիլմ՝ ռեժիսորներ Բեն Ստասենից և Ժերեմի Դեգրուսոնից։ «Դարձի՛ր լեգենդ։ Բիգֆուտ կրտսեր» անիմացիոն կատակերգության շարունակությունը։

Ֆիլմի համաշխարհային պրեմիերան կայացել է 2020 թվականի հուլիսի 15-ին «Անսիի անիմացիոն ֆիլմերի միջազգային փառատոնում», որտեղ պատկերը անվանակարգ է շահել «Լավագույն լիամետրաժ անիմացիոն ֆիլմ»-ում։

## Սյուժե
Ընտանիքում բոլորը տարբեր են։ Հայրիկը մի ժամանակ վերածվել է Բիգֆուտի, որդին ժառանգել է նրա սուպերընդունակությունները և կենդանիների լեզուն հասկանալու ընդունակությունը, նրանց և մայրիկի հետ նույն տանը ապրում է մի ողջ գազանանոց՝ խոշոր արջը, անխոնջ սկյուռիկը, անհանգիստ ջրարջը՝ բազմաթիվ հիասքանչ ձագուկներով։ Երբ Ալյասկայի եզակի արգելոցը օգնության կարիք ունի, Բիգֆուտների ողջ ընտանիքը մեկնում է ճանապարհորդության և ողջ աշխարհին ցույց տալու ինչի է ընդունակ իրենց թիմը։

## Արտադրություն
Ֆիլմի արտադրությունը սկսվել է nWave ստուդիայի յոթերորդ՝ «Թագուհու կորգին» ֆիլմի թողարկումից առաջ։ Աշխատանքային նյութերը ցուցադրվել են 2020 թվականին Փարիզի թվային գագաթնաժողովում։

## Երաժշտություն
«Դարձի՛ր լեգենդ։ Բիգֆուտ կրտսեր» ֆիլմի վրա հաջող աշխատանքից հետո Puggy երաժշտական կոլեկտիվը համաձայնվել է ձայնագրել սիքվելի սաունդթրեքը։ «*Out in the Open*» սինգլը ստեղծել է Puggy-ին՝ Սիլվի Օարոյի հետ համատեղ։

## Մարքեթինգ
Ֆիլմի թրեյլերը համացանցում հրապարակվել է 2020 թվականի օգոստոսի 20-ին։

## Ծանոթագրություններ

Կատեգորիա:Մուլտֆիլմեր կենդանիների մասին
Կատեգորիա:Ֆրանսիական մուլտֆիլմեր
Կատեգորիա:Բելգիական մուլտֆիլմեր
Կատեգորիա:2020 մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում 2016 թվականին
Կատեգորիա:2020-ականների ֆրանսերեն ֆիլմեր
Կատեգորիա:2020 ֆիլմեր
Վերջին արձակուրդը

**«Վերջին արձակուրդը»** (),  խորհրդային գեղարվեստական ֆիլմ, որը նկարահանել է ռեժիսոր Վալերի Կրեմնյովը «Մոսֆիլմ» կինոստուդիայի «Յունոստ» ստեղծագործական միավորումում Ալեքսանդր Կորինի սցենարով 1969 թվականին։ Պրեմիերան կայացել է 1970 թվականի ապրիլի 27-ին։

## Սյուժե
Իր դպրոցական մանկության վերջին արձակուրդի ժամանակ իններորդ դասարանցի Բորիսը որոշում է աշխատել ձկնորսական նավահանգստում։ Դանիլան՝ Բորիսի կրտսեր եղբայրը, որը հայտնի է իրենց փոքրիկ քաղաքում որպես երիտասարդ նկարիչ, հայտնի անձնավորություն է։ Բորիսը ստիպված է համակերպվել այն բանի հետ, որ բոլորն իրեն  ընդունում են ոչ թե որպես առանձին անձ, այլ որպես վունդերկինդի եղբայր։

Բորիսի՝ տանից հեռու անցկացրած ժամանակը նրան թույլ է տալիս նորովի նայել ծնողներին, դասընկերուհուն և իր հայտնի եղբոր հետ փոխհարաբերություններին։ Ինչպես պարզվում է, պարզապես լավ մարդ լինելու համար նույնպես տաղանդ է պետք, երբեմն ոչ պակաս, քան նկարչի տաղանդը։

Ֆիլմը նկարահանվել է Ղրիմում, մասնավորապես, Յալթայում և Սուդակի շրջակայքում՝ Ալչակ հրվանդանի վրա։

## Դերերում
 
 
 
 
 
 
 
 
 
 

 
 
 

## Էպիզոդներում

* Վալերի Վասիլև
* Ա. Սապոժնիկով
* Վադիմ Գրաչով
* Լ. Սիդորսկայա
* Եկատերինա Մազուրովա – *Եվդոկիա Անիսիմովնա
* Իրինա Տիտովա – *Վերոչկա, փոստային աշխատող
* Վիկտոր Մարկին
* Ս. Տարասով
* Իրինա Մուրզաևա – *մասնավոր առևտրական նավամատույցում
* [[Սվետլանա Խարիտոնովա]] – *Գարիկի մայրը
* Նիկոլայ Պարֆյոնով – ''վերհսկիչ գնացքում
* Ի. Չեռնիշով

## Նկարահանող խումբ

* Սցենարի հեղինակ՝ Ալեքսանդր Կորին
* Բեմադրող ռեժիսոր՝ Վալերի Կրեմնյով
* Բեմադրող օպերատոր՝ Իգոր Չեռնիխ
* Բեմադրող նկարիչ՝ Ալեքսանդր Կուզնեցով
* Կոմպոզիտոր՝ Պավել Աեդոնիցկի
* Երգի տեքստի հեղինակ՝ Իգոր Շաֆերան
* Հնչյունային օպերատոր՝ Վ. Բելյարով
* Դիրիժոր՝ Վ. Տերլեցկի
* Ռեժիսոր՝ Ե. Իլինով
* Օպերատոր՝ Վ. Սազոնով
* Կոստյումների նկարիչ՝ Է. Պրիեդե
* Գրիմարար՝ Ա. Մասլովոյ
* Մոնտաժող՝ Ն. Մայորովա
* Խմբագիր՝ Լ. Գոլուբկինա
* Համակցված նկարահանումներ․
** Օպերատոր՝ Վ. Յակուբովիչ
** Նկարիչ՝ Ն. Զվոնարյով
* Ֆիլմի տնօրեն՝ Վալերի Գանդրաբուրա
* «Ты погоди» երգը կատարում են Զոյա Խարաբաձեն և Օլեգ Անոֆրիևը։

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Գլուխկոնծի (ֆիլմ)

**«Գլուխկոնծի»** (), խորհրդային կատակերգական գեղարվեստական ֆիլմ, որը նկարահանել է ռեժիսոր Էդուարդ Գավրիլովը Զոյա Ժուրավլյովայի վեպի հիման վրա։ Պրեմիերան կայացել է 1988 թվականի մայիսի 15-ին

## Սյուժե
Ասյան ապրում է մեծ ընտանիքում, որտեղ միշտ հաճելի է։ Տանը կան շատ կենդանիներ՝ շուն, առնետ, կատու, թութակ, օձ։ Ասյայի ծնողները և նա ինքը տուն են բերում նոր բնակիչներ և նրանց հետ հայտնվում են տարբեր զվարճալի իրավիճակներում։ Սակայն, Ասյան ստիպված է լինում վերապրել ոչ շատ հաճելի պահ․ Մարիա Անտուանետա կատուն կերել է թութակին և անհետացել։

## Դերերում
* Անյա Միգդալ – *Ասյա Ժուկովա
* Անաստասիա Վոզնեսենսկայա – *Տատյանա Ֆեոդորովնա Ժուկովա, Ասյայի մայրը
* Անդրեյ Մյագկով – *Յուրի Գեորգիևիչ Ժուկով, Ասյայի հայրը
* Վասյա Բուրգման – *Վադիմ Բոգդանով
* Ելենա Սանաևա – *Լինա, Բոգդանովի մայրը
* [[Եկատերինա Վասիլևա (դերասանուհի, 1945)|Եկատերինա Վասիլևա]] – *Նելյա Չուկրեևա, Դաշայի մայրը, թատրոնի դերասանուհի
* Լենա Շլյախովայա – *Դաշա Չուկրեևա, Ասյայի դասընկերուհին
* Յուրի Բոգատիրյով – *Ալեքսեյ Ստուրիս, թատրոնի դերասան, թութակի տերը
* Զինովի Գերդտ – *առնետի տերը
* Լյուդմիլա Արինինա – *հորաքույր Վերա, Յուրի Ժուկովի քույրը, անասնաբույժ
* Գեորգի Բուրկով – *Նիկոլայ Միտրոֆանովիչ, շան շուկայում գնորդ
* Մարինա Դյուժևա – *Աննա Իվանովնա, դպրոցի վարիչ
* Մարինա Լևտովա – *Նինա Մաքսիմովնա, Ասյայի ուսուցչուհին
* [[Մարիա Վինոգրադովա]] – *Նինա Ստեպանովնա, վաճառողուհի
* Վլադիմիր Գրամատիկով – *Ֆեոդոր Պրոնին
* Վալենտին Սմիրնիտսկի – *Պենելոպե կատվի տերը
* Նինա Տեր-Օսիպյան – *կոկեր-սպանիելի տիրուհին
* Ալեքսանդր Սաժին – *աքաղաղի տերը
* Մայա Պոլոնսկայա – *կոկեր-սպանիելի տիրոջ մանկության ընկերուհին
* Յուրի Սորոկին – *թատրոնի ռեժիսոր
* Սվետլանա Խարլապ – *Լիլյա, Յուրիի առաջին սերը
* [[Լիդիա Կորոլյովա]] – *մորաքույր սագի հետ
* Սերգեյ Ռոշինեց – *կատվի տերը
* Զոյա Տոլբուզինա – *անցորդ
* Օլգա Գոլովանովա – *վաճառողուհի
* Վլադիմիր Բասով – *էրդելտերիեր Էմմայի վաճառողը

Գլխավոր դերակատար Անյա Միգդալը ֆիզիկոս Ալեքսանդր Միգդալի դուստրն է, ֆիզիկոս-տեսաբան Արկադի Միգդալի թոռնուհին, Տատյանա Տոլստայայի կրտսեր որդու կինը։ Ամուսնու հետ բնակություն է հաստատել ԱՄՆ-ում, խաղում է թատրոնում և նկարահանվում ամերիկյան ֆիլմերում։

## Նկարահանող խումբ
* Սցենարի հեղինակ՝ Ալեքսանդր Խմելիկ
* Ռեժիսոր՝ Էդուարդ Գավրիլով
* Օպերատոր՝ Իննա Զարաֆյան
* Կոմպոզիտոր՝ Վլադիմիր Լվովսկի
* Նկարիչ՝ Եվգենի Շտապենկո

## Ծանոթագրություններ

## Արտաքին հղումներ
* 

Կատեգորիա:1987 ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Նույնպես մարդիկ են

«**Նույնպես մարդիկ են**» (), 1959 թվականի խորհրդային կարճամետրաժ ֆիլմ։ Պատմական կինովել է, որը նկարահանել է ռեժիսոր Գեորգի Դանելիան Լև Տոլստոյի «Պատերազմ և խաղաղություն» վեպի մի հատվածի հիման վրա։

## Սյուժե
Գիշեր, ձմեռային անտառ, 1812 թվական։ Խարույկի շուրջ նստած շիլա են ուտում երեք ռուս զինվոր՝ երիտասարդ Զալետաևը, տարեց բեղավորն ու  միջին տարիքի  կարմրահերը։ Զալետաևը կարծում է, որ ինքը «Պոլեոնին երկու անգամ գերեվարել է»։ Ավագ զինվորները բարեհամբույր ծաղրում են նրան և պառկում քնելու։ Հանկարծ թփերի հետևից դուրս են գալիս երկու մրսած, սոված, բոբիկ ֆրանսիացի զինվորներ, որոնք հեռացել են իրենց զորամասից։ Ուշաթափված սպային ռուսները տանում են գնդապետի մոտ, իսկ նրա դողացող ընկերոջը հյուրասիրում են շիլա ու օղի։ Ջերմացած  ֆրանսիացին երգում է մի երգ, Զալետաևը ձայնակցում է նրան։ Ֆրանսիացի զինվորը քնում է նրա ծնկների վրա։ «Նույնպես մարդիկ են»,- բացականչում է տարեց զինվորը և ծածկում նրան իր պարկով՝ վերմակի փոխարեն։ Զալետաևը նայում է աստղային երկնքին և ուրախությամբ հառաչում։

## Դերերում
* Լև Դուրով - Զալեմատև, երիտասարդ զինվոր
* Մանոս  Զախարիաս - ֆրանսիացի սպա
* Եվգենի Կուդրյաշև – *միջին տարիքի զինվոր
* Վսևոլոդ Սանաև – *տարեց զինվոր
* Վլադիմիր  Ֆերապոնտով – ''ֆրանսիացի զինվոր

## Նկարահանող խումբ
* Ռեժիսոր՝ Գեորգի Դանելիա
* Սցենարի հեղինակ՝ Գեորգի Դանելիա, բնագրի հեղինակ՝ Լև Նիկոլաևիչ Տոլստոյ
* Օպերատոր՝ Նիկոլայ Օլոնովսկի
* հնչյունային ռեժիսոր՝ Իննա Զելենցովա
* Բեմադրող նկարիչ ՝ Պյոտր Վերեմենկո
* Տնօրեն՝ Մ. Յատակով

## Ծանոթագրություններ

## Արտաքին հղումներ
* «Նույնպես մարդիկ են» ֆիլմը www.levdurov.ru կայքում
* «Նույնպես մարդիկ են» ֆիլմը youtube.com կայքում

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գեորգի Դանելիայի ֆիլմեր
Կատեգորիա:Լև Տոլստոյի ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:1950-ականների խորհրդային ֆիլմեր
Կատեգորիա:Խորհրդային պատմական ֆիլմեր
Ամառային երազներ

«**Ամառային երազներ**» (), խորհրդային գեղարվեստական ֆիլմ, որը նկարահանել է  ռեժիսոր Վիտալի Կոլցովն Անատոլի Սոֆրոնովի «Խոհարարուհին» (), «Խոհարարուհին ամուսնացած» (ռուս․՝ «Стряпуха замужем»), «Павлинка» եռագրության հիման վրա։ Պրեմիերան կայացել է 1973 թվականի մայիսի 21-ին։

## Սյուժե
Կուբանի գյուղում ապրում են երկու զույգ երիտասարդ ամուսիններ։ Սակայն գեղարվեստական ինքնագործունեության նոր գեղեցկուհի ղեկավարի ժամանումը տարաձայնություններ է առաջացնում ընտանիքներում։ Ամուսիններն սկսում են պարբերաբար գնալ ներկայացման փորձերի, որը նվիրված է Մշակույթի պալատի բացմանը։ Եվ ապա կանայք պահակին խնդրում են հետևել իրենց ամուսիններին։ Բայց ծերունին հաճախ է քնում, և, որպես կանոն, ոչ հարմար պահերին։ Ծերունական երազը խառնելով իրականության հետ՝ նա իր պատմություններով խառնաշփոթ է ստեղծում։ Անմեղ ֆլիրտը նրա երևակայության մեջ վերածվում է առևանգման ու սպանության խանդի պատճառով։ Մաշան իր երջանկությունը գտնում է կոլտնտեսության բանաստեղծ և երաժիշտ Անդրեյ Պչյոլկայի հետ։

## Դերերում
* Նիկոլայ Տրոֆիմով – *Սլիվա պապ
* [[Նատալյա Ֆատեևա]] – *Պավլինա Ֆեոդորովնա Կոզանեց, կոլտնտեսության նախագահ (վոկալը՝ Լյուդմիլա Գուրչենկոյի)
* Լյուդմիլա Գուրչենկո – *Գալինա Դմիտրիևնա Սախնո, Պավլինա Կոզանեցի ընկերուհին
* Վիտալի Շապովալով – *Ստեպան Կոզանեց, Պավլինայի ամուսինը
* Անատոլի Վեդյոնկին – *Սերաֆիմ Չայկա, Գալինա Սախնոյի ամուսինը
* Գալինա Ֆեդոտովա – *Մաշա Չեբուկովա, թատերական ուսումնարանի շրջանավարտ, կոլտնտեսային ինքնագործունեության ղեկավար (վոկալը՝ Վալենտինա Տոլկունովայի)
* Եվգենի Գերասիմով – *Անդրեյ Պչյոլկա, հարմոնահար
* Սերգեյ Մարտինսոն – *գլխավոր հաշվապահ
* Վիկտոր Սեմյոնով – *կոլտնտեսական
* Ռասմի Ջաբրաիլով – *Պոպիկ
* Գեորգի Բուրկով – *Գալուշկո, ոստիկանության կապիտան
* Օլգա Մուլինա – *մատուցող «Վոսխոդ» ռեստորանում
* Յուրի Սմիրնով – *ձերբակալված «Նեչայկա»
* Վսեվոլոդ Սոբոլև – *ոստիկանության ավագ
* Ելենա Զայցևա – *թռչնաֆաբրիկայի աշխատակից
* Տատյանա Զայցևա – *թռչնաֆաբրիկայի աշխատակից
* Գալինա Կոմարովա – *թռչնաֆաբրիկայի աշխատակից
* Իգոր Կոլոդի – *Վասյատկա, երիտասարդ խուզարկու
* Ալեքսեյ Զայցև – *կոնֆերանսյե (լուսագրերում նշված չէ)
* Ելենա Վոլսկայա – *տիկին (լուսագրերում նշված չէ)
* Նիկոլայ Սմորչկով – *հեռուստադիտող (լուսագրերում նշված չէ)
* Զոյա Իսաևա – *հանդիսատես (լուսագրերում նշված չէ)
* Նիկոլայ Պոգոդին – *այցելու «Վոսխոդ» սրճարանում (լուսագրերում նշված չէ)
* Վալերի Լեոնտև – *ճանապարհային ոստիկանության տեսուչ (լուսագրերում նշված չէ)

## Նկարահանսող խումբ
* Սցենարի հեղինակ՝ Անատոլի Սոֆրոնով
* Բեմադրող ռեժիսոր՝ Վիտալի Կոլցով
* Բեմադրող օպերատոր՝ Իգոր Մելնիկով
* Բեմադրող նկարիչ՝ Կոնստանտին Ստեպանով
* Կոմպոզիտոր՝ Բոգդան Տրոցյուկ
* Ֆիլմի տնօրեն՝ Գարրի Գուտկին

## Ծանոթագրություններ

## Գրականություն
* *Милюков С.* Внимание! Съёмка…: о художественном фильме «Летние сны» // Советская Кубань. — 1971. — 7 июля.

## Արտաքին հղումներ
* Гольцова Е. Как в Кореновске фильм снимали… 50 лет назад вышла комедия «Летние сны» // Кореновские вести. — 24.08.2020.

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Թրիպտի

**Թրիպտի** (), լեռնաշղթա արևելյան Կրետեում, հարավ-արևմուտքում ձգվում է Իերապետրայի և հյուսիս-արևելքում՝ Սիտիայի միջև։ Ամենաբարձր գագաթը Աֆենդիս Քրիստոսն է՝ 1476 մետր բարձրությամբ։ Մյուս գագաթները ներառում են արևելյան (Պապուրա (1187 մետր), արևմտյան Պապուրա (1010 մետր), Կափսաս (997 մետր), Կատալիմատա (802 մետր) և Կուֆոտո (912 մետր) գագաթները։ Լեռնաշղթան հիմնականում ունի կրաքարային ապարներ, բացառությամբ Աֆենդիս Քրիստոսի տարածքի, որտեղ կա դոլոմիտ։ Թրիպտի լեռնաշղթային բնորոշ են կիրճերը, ինչպիսիք են Խա և Միլոնա կիրճերը և նրա ժայռերը։ Լեռնաշղթան բարձրանում է Իերապետրայի ակտիվ խզվածքից վեր, որը ստեղծել է նաև Իերապետրա հարթավայրը։

## Լեռնային գյուղեր
§ Թրիպտի լեռնաշղթայի որոշ լեռնային գյուղեր․

* Այոս Իոաննիս
* Կուստունարի 
* Պանո Խորիո

## Կենդանական և բուսական աշխարհ
Թրիպտիի բուսականությունը սովորաբար ֆրիգանոիդ է և տուժում է արոտավայրերից։ Այստեղ է գտնվում նաև Կրետեի սակավաթիվ սոճու անտառներից մեկը։ Թեև անտառի մեծ մասը ոչնչացվել է հրդեհից, որոշ ավելի հին ծառեր՝ մոտ 250 տարեկան, դեռևս գոյատևում են։ Հովիտներում կան խաղողի այգիներ, իսկ որոշ հովիտներում՝ առուներ և անընդհատ հոսող ջրով աղբյուրներ։ Տարածքի որոշ հովիտներում խիտ բուսականություն է, այդ թվում՝ էնդեմիկ բույսեր՝ *Campanula hierapetrae*, *Helichrysum* *doerfleri* և *Minuartia wettseinii*, ինչպես նաև *Eryngium* *amorginum*, որը Թրիպտիից այն կողմ հանդիպում է Ամորղոսում։

Տարածքի գեոմորֆոլոգիան և մարդու գործունեության սահմանափակ ազդեցությունը նշանակում է, որ կաթնասունների պոպուլյացիան գտնվում է գերազանց վիճակում։

Հարավարևմտյան Թրիպտին կարևոր տարածք է գիշատիչ թռչունների համար, ինչպիսիք է անգղը, ոսկե արծիվը, օձի արծիվը և գառնանգղը։

## Պատկերասրահ

Պատկեր:HaGorgeExit.jpg|Խա կիրճ
Պատկեր:Ορεινό Λασιθίου 6753.jpg|Օրինո, Լեսիթիոն
Պատկեր:Φαράγγι Ορεινού 6717.jpg|Օրինո կիրճ
Պատկեր:Thripti Mountains, Crete 01(js).jpg|Մեսոնա կիրճ
Պատկեր:Όρος Θρύπτης.jpg|Աֆեդիս Քրիստոս, Իերապետրաս դիմոս


## Ծանոթագրություններ
Տնտեսագիտության բակալավր

**Տնտեսագիտության բակալավր** () , գիտական առաջին աստիճան տնտեսագիտության ոլորտում, որը շնորհվում է բարձրագույն ուսումնական հաստատության շրջանավարտներին քառամյա կրթության վերջում՝ հատուկ քննություններ հանձնելուց հետո, իսկ երբեմն՝ ոչ ծավալուն ատենախոսություն պաշտպանելուց հետո։

## Ուսումնական ծրագրի ավարտին
Տնտեսագիտական բակալավրի գիտական աստիճան ստանալու համար սովորողներին դասավանդվում է հատուկ ուսումնական ծրագիր, որի ընթացքում ուսումնասիրում են տնտեսության գործունեության օրինաչափությունները և տեսական հիմունքները,այդ թվում՝ ճգնաժամային իրավիճակներում տնտեսական որոշումների կայացման և իրականացման սկզբունքները։ Ուսումնառության ընթացքում ուսանողները սովորում են կազմել և խմբագրել տնտեսական թեմաներով աշխատանքներ, կիրառել ֆինանսական, հաշվապահական և վիճակագրական տեղեկատվության տնտեսական վերլուծության մեթոդներ, հմտորեն օգտվել արդի տեխնոլոգիաներից՝ տնտեսական խնդիրները լուծելու համար։ Այս հմտությունները շրջանավարտներին թույլ են տալիս ուսման ավարտից հետո կարողանալ բացահայտել և վերլուծել տնտեսական խնդիրները տարբեր հանգամանքներում, մշակել դրանց լուծման ուղիներ և գնահատել որոշակի գործունեության արդյունքները։

## Ուսումնական առարկաները
Ուսումնառության ընթացքում դասավանդվում են տարբեր առարկաներ, որոնցից պարտադիր են՝
# մակրոԷկոնոմիկան,
# միկրոէկոնոմիկան,
# էկոնոմետրիկան,
# տնտեսական վիճակագրությունը,
# քաղաքական տնտեսությունը,
# տնտեսական մտքի պատմությունը։
Առաջարկվում են ընտրովի առարկաներ կա՛մ վերը նշված ոլորտներում, կա՛մ կիրառականտն տեսագիտության տարբեր ոլորտներում՝
# գյուղատնտեսական տնտեսագիտություն, 
# բնապահպանական տնտեսագիտություն, 
# ռեսուրսների տնտեսագիտություն, 
# կառավարման տնտեսագիտություն, 
# ֆինանսական տնտեսագիտություն։ 
Ինչ վերաբերում է մաթեմատիկական տնտեսագիտությանը, ապա այն հաճախ ընտրովի է հատկապես այն ուսանողների համար, ովքեր մտադիր են խորացնել իրենց տնտեսագիտական գիտելիքները։ Այս դեպքում անցնում են մաթեմատիկայի հատուկ դասընթացներ բազմաչափ հաշվարկով, դիֆերենցիալ հավասարումներով, գծային հանրահաշվով, օպտիմալացումով և երբեմն վերլուծությամբ։

## Հնարավորությունները
Տնտեսագիտության բակալավրի կոչում ստանալուց հետո, նախ և առաջ, կրթությունը կարելի է շարունակել մագիստրատուրայում։ Գերազանց առաջադիմությամբ ուսումն ավարտածները հնարավորություն ունեն ևս մեկ տարի շարունակել,որի ընթացքում ուսանողները մասնակցում են գիտահետազոտական աշխատանքի և վերջում գրում են դիսերտացիա։ Այս դեպքում նրանց շնորհվում է գերազանցությամբ տնտեսագիտության բակալավրի կոչում, ինչը թույլ է տալիս այդ գիտական աստիճանը կրողին ընդունվել մագիստրատուրա՝ բաց թողնելով մի քանի դասընթացներ։ Տնտեսագիտության բակալավրի կոչում ստացածները կարող են մասնակցել բյուջեների ձևավորմանը, կառավարել դրամական հոսքերը, վերահսկել մատակարարումները և աշխատուժի ծախսերը։ Նրանց գիտելիքների բազան հնարավորություն է տալիս մասնակցել քննարկումներին, զբաղեցնել ղեկավար պաշտոններ։ Տնտեսագիտության բակալավրները պահանջված են որ միայն տնտեսագիտության, այլև քաղաքականության, իրավագիտության, լրագրության ոլորտներում։ Տնտեսագիտության բակալավրի կոչում ունեն այդ ասպարեզում գործունեություն ծավալող շատ հայտնի գործիչներ։

## Ծանոթագրություններ

Կատեգորիա:Բարձրագույն կրթություն
Կատեգորիա:Տնտեսություն
Կատեգորիա:Տնտեսագիտություն
Կյախտա

**Կյախտա**, քաղաք, Բուրյաթիայի Հանրապետությունում Կյախտայի շրջանի կենտրոնը։ 20 հզ. բն. (2021): Կան մանածագործական–տրիկոտաժի ֆաբրիկա, սննդի արդյունաբերության ձեռնարկություններ, բժշկական ուսումնարան, հայրենագիտական և Սուխե Բատորի թանգարաններ։

Կյախտայից են սկսվել կամ այնտեղ ավարտվել Կենտրոնական Ասիան ուսումնասիրող Ն. Մ. Պրժևալսկու, Պ. Կ. Կոզլովի, Գ. Ն. և Ա. Վ. Պոտանինների, Վ. Ա. Օբրուչևի և ուրիշների ճանապարհորդությունները։ Հիմնադրվել Է 1727-ին։

## Բնակչություն

## Ծանոթագրություններ

## Արտաքին հղումներ

Կատեգորիա:1727 թվականին հիմնադրված բնակավայրեր
Կատեգորիա:Ռուսաստանի Բուրյաթիա հանրապետության Կյախտինսկի շրջանի բնակավայրեր
Կատեգորիա:Ռուսաստանի քաղաքներ
Մայքլ Մենդո

**Մայքլ Մենդո** (, ), կանադացի դերասան, գրող, ռեժիսոր և երգիչ։

Մենդոյի մարմնավորած առավել հայտնի կերպարներն են Նաչո Վարգան «Ավելի լավ է զանգեք Սոլին» (2015-2022) հեռուստասերիալից, Վաաս Մոնտենեգրոն «Far Cry» խաղաշարից (2012-2021), Վիկ Շմիդտը «Խավարի երեխա» (2013–2014) գիտաֆանտաստիկ հեռուստասերիալից, ինչպես նաև Մակ Գարգանը Marvel-ի կինեմատոգրաֆիական տիեզերքից

## Ծանոթագրություններ

## Արտաքին հղումներ
* Էջը IMDb.com կայքում

Կատեգորիա:Marvel-ի կինեմատոգրաֆիական տիեզերքի կերպարներ
Կատեգորիա:Կանադացի գրողներ
Կատեգորիա:Կանադացի դերասաններ
Կատեգորիա:Կանադացի երգիչներ
Կատեգորիա:Կանադացի թատրոնի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի ռեժիսորներ
Unreal Engine

**Unreal Engine** (հայերեն՛ Անիրական շարժիչ), խաղային շարժիչ, որը մշակվել և սպասարկվում է Epic Games-ի կողմից։ Այս շարժիչով առաջին խաղը 1998 թվականին թողարկված առաջին դեմքով հրաձիգ Unreal-ն էր։ Չնայած շարժիչն ի սկզբանե նախատեսված էր առաջին դեմքով հրաձիգների մշակման համար, շարժիչի հետագա տարբերակները հաջողությամբ օգտագործվել են տարբեր ժանրերի խաղերում, ներառյալ գաղտագողի խաղերը, մարտական խաղերը և մասսայական բազմախաղացող առցանց դերային խաղերը։ Նախկինում շարժիչը բաշխվում էր ամսական բաժանորդագրության հիման վրա. 2015 թվականից ի վեր Unreal Engine-ն անվճար է, սակայն այն օգտագործող հավելվածներ մշակողները պարտավոր են որոշակի պայմաններով փոխանցել համաշխարհային եկամտի հոնորարների 5%-ը։

## Պատմություն
### Առաջին սերունդ
Առաջին սերնդի Unreal Engine-ը մշակվել է Epic Games-ի հիմնադիր Թիմ Սվինիի կողմից։ Ստեղծելով խմբագրման գործիքներ իր shareware խաղերի ZZT (1991) և Jill of the Jungle (1992) համար, Սուինին սկսեց գրել շարժիչը 1995-ին մի խաղի արտադրության համար, որը հետագայում կդառնա առաջին դեմքով հրաձիգ, որը հայտնի է որպես Unreal: Տարիներ շարունակ մշակվելուց հետո, այն սկսեց իր դեբյուտը 1998 թվականին թողարկվելով, չնայած MicroProse-ը և Legend Entertainment-ը հասանելիություն ունեին տեխնոլոգիային շատ ավելի վաղ՝ լիցենզավորելով այն 1996 թվականին։ Ըստ հարցազրույցի, Սվինին գրել է կոդի 90 տոկոսը շարժիչի մեջ՝ ներառյալ գրաֆիկան, գործիքները և ցանցը։

Սկզբում շարժիչը լիովին ապավինում էր ծրագրային ապահովմանը, ինչը նշանակում է, որ գրաֆիկական հաշվարկները վարվում էին պրոցեսորի կողմից։ Այնուամենայնիվ, ժամանակի ընթացքում այն կարողացավ օգտվել հատուկ գրաֆիկական քարտերի տրամադրած հնարավորություններից՝ կենտրոնանալով Glide API-ի վրա, որը հատուկ նախագծված է 3dfx արագացուցիչների համար։ Թեև OpenGL-ն և Direct3D-ն ապահովված էին, նրանք հաղորդում էին ավելի դանդաղ կատարողականություն՝ համեմատած Glide-ի հետ՝ այն ժամանակ հյուսվածքների կառավարման մեջ իրենց անբավարարության պատճառով։ Սուինին մասնավորապես քննադատել է սպառողական սարքավորումների համար OpenGL դրայվերների որակը՝ դրանք նկարագրելով որպես «չափազանց խնդրահարույց, խելագարված և չփորձարկված» և ներդրման մեջ ներառված ծածկագիրը պիտակավորել է որպես «վախկոտ»՝ ի տարբերություն Direct3D-ի ավելի պարզ և մաքուր աջակցության։ Ինչ վերաբերում է աուդիոին, Epic-ն օգտագործեց Galaxy Sound System-ը, որը ստեղծվել է անսամբլի լեզվով, որը ինտեգրում է և՛ EAX, և՛ Aureal տեխնոլոգիաները, և թույլ է տալիս օգտագործել tracker երաժշտություն, ինչը դիզայներներին տալիս է ճկունություն, թե ինչպես է խաղը հնչում որոշակի կետում։ քարտեզներում Սթիվ Փոլջը՝ Quake-ի համար Reaper Bots plugin-ի հեղինակը, ծրագրավորել է AI համակարգը՝ հիմնվելով այն գիտելիքների վրա, որոնք նա ձեռք է բերել IBM-ում՝ երթուղիչի պրոտոկոլների նախագծման ժամանակ աշխատելու ընթացքում։ Ըստ Սվինիի, շարժիչի ամենադժվարը ծրագրավորելը ռենդերատորն էր, քանի որ մշակման ընթացքում նա ստիպված էր մի քանի անգամ վերաշարադրել դրա հիմնական ալգորիթմը, թեև նա ավելի քիչ «գլամուրային» գտավ բոլոր ենթահամակարգերը միացնող ենթակառուցվածքը։ Չնայած զգալի անձնական ջանք պահանջելուն, նա ասաց, որ շարժիչը Epic-ում իր սիրելի նախագիծն էր՝ հավելելով. «Առաջին Unreal Engine-ը գրելը 3,5 տարվա, առաջին լայնածավալ շրջագայություն էր՝ ծրագրային ապահովման հարյուրավոր եզակի թեմաներով և աներևակայելի լուսավորիչ էր»։

## Ծանոթագրություններ
Միլոնա (կիրճ)

**Միլոնա** (), կիրճ Հունաստանի Իերապետրա քաղաքի Այոս Իոաննիս (Այ-Յաննիս) համայնքում, որն ավարտվում է Կակիա Սկալա լողափի մոտ՝ Կուցունարի և Ֆերմա բնակավայրերի միջև։

## Նկարագրություն
Միլոնա կիիրճը Իերապետրայից գտնվում է 10-15 րոպե հեռավորության վրա՝ մեքենայով և ներառում է տպավորիչ ջրվեժ։ Ջրվեժին հասնելու երկու արահետ գոյություն ունի՝ մեկը շատ հեշտ, մյուսը՝ շատ դժվար։

Հեշտ արահետը տևում է ընդամենը 20 րոպե։ Արահետն անցանելի է, քանի որ բետոնե է։ Արահետի ընթացքի նշանները շատ պարզ են։ Դժվար արահետը կարող է տևել մինչև 2 ժամ։ Այս արահետն անցնելու համար պետք է անցնել գետը, իսկ տեղ-տեղ պետք է մագլցել ժայռեր։ Արահետի աջ կողմում հեշտ ճանապարհն է, ուստի անհրաժեշտության դեպքում հեշտ է փոխել ճանապարհը։

Երկու արահետների երթուղին ավարտվում է Միլոնայի 40 մետրանոց ջրվեժի մոտ։ Այս կիրճն անցնելու լավագույն ժամանակը ձմռանն է կամ վաղ գարնանը, որպեսզի առատ ջուր լինի։ Սակայն դժվարին արահետի դեպքում, պետք է գնալ այն ժամանակ, երբ տեղումները շատ չեն՝ անձրևի դեպքում արահետը դառնում է վտանգավոր։

Կիրճի գետի ջրերը հայտնվում են Կակիա Սկալա ծովում։ Ըստ Այոս Իոաննիսի տեղական խորհրդի նախագահ Նիկիտաս Լամբրակիսի, այս ջրերը, չափավոր տեղումներով, տարեկան հասնում են 4,5 միլիոն խորանարդ մետր ջրի։ Գետի երկայնքով և անտառում գտնվում են բետոնե քարաձիգներ, որոնք կառուցել են այիանեցիները և թվագրվում են 1960-1965 թվականներին։ Այս «հեղեղատարները» ժամանակին օգտագործվել են ջրվեժներից Կուցունարի ջուր տեղափոխելու համար՝ ոռոգման նպատակով։

## Պատկերասրահ

Պատկեր:Faraggi-mylona.jpg|alt=Το φαράγγι του Μυλωνά στον Άγιο Ιωάννη Ιεράπετρας το καλοκαίρι|Միլոնա կիրճն ամռանը
Պատկեր:Waterfall of Milonas Gorge, Agios Ioannis, Ierapetra, Crete 2012.jpg|Գարնանը Միլոնա ջրվեժի ներսում


## Ծանոթագրություններ

## Արտաքին հղումներ
* Միլոնա կիրճ.

Կատեգորիա:Կրետեյի կիրճեր
Պատմություն անհայտ դերասանի մասին

**«Պատմություն անհայտ դերասանի մասին»** (), խորհրդային ֆիլմ-դրամա, որը նկարահանել է ռեժիսոր Ալեքսանդր Զարխին 1976 թվականին «Մոսֆիլմ» կինոստուդիայում։

## Սյուժե
Պավել Պավլովիչ Գորյաևը ոչ երիտասարդ դերասան է։ Տարիներ շարունակ նա խաղում է գավառական թատրոնում առաջատար դերերում։ Բեմադրության ռեժիսորը հատուկ Գորյաևի համար գրված պիեսի համար ընտրում է երիտասարդ դերասան։ Գորյայևն սկզբում հուսահատության մեջ է ընկնում, հեռանում է թատրոնից, դիմում ընկերների օգնությանը։ Որոշ ժամանակ անց նա վերաիմաստավորում է կատարվածը և հասկանում, որ եկել է բեմից արժանավայել հեռանալու ժամանակը։

## Դերերում
* Եվգենի Եվստիգնեև – *Պավել Պավլովիչ Գորյաև
* Ալլա Դեմիդովա – *Օլգա Սերգեևնա Սվետիլնիկովա
* Իգոր Կվաշա – *Վիկտոր Իլյիչ Վերեշչագին 
* Կատյա Գրաժդանսկայա – *Կատյա
* Անգելինա Ստեպանովա – *Մարիա Բենեդիկտովա Գորյաևա
* Իգոր Ստարիգին – *Վադիմ Գորյաև
* Վլադիսլավ Ստրժելչիկ – *Միխայիլ Սերգեևիչ Տվերսկոյ
* [[Վալենտին Գաֆտ]] – *Ռոման Սեմյոնովիչ Զնամենսկի, ռեժիսոր
* Միխայիլ Կոնոնով – *Պետյա Ստրիժով
* Նիկոլայ Տրոֆիմով – *Պյոտր Ֆոմիչ
* Վլադիմիր Պիցեկ – *Գրիշա Կուրոչկին
* Պավել Վիննիկ – *Ֆերապոնտով 
* Բորիս Բիտյուկով – *Լուզանով

;Էպիզոդներում

* Միրա Արդովա – *Վադիմ Գորյաևի կինը
* Վալենտինա Բերեզուցկայա (լուսագրերում՝ Վ. Բերեզուցկի) – *հանդերձապան
* Վալենտին Բրիլեև – *դերասան
* Անատոլի Գոլիկ – *Սաշա
* Ալեքսանդրա Դանիլովա – *դերասանուհի
* Իվան Ժևագո – *Իվան Սեմյոնովիչ
* Զոյա Իսաևա – *դերասանուհի
* Սվետլանա Կոնովալովա – *թատրոնի ադմինիստրատոր
* Իրինա Մուրզաևա – *ծեր դերասանուհի
* Նինա Մագեր – *դերասանուհի, Կատյայի մայրը
* Ելենա Մուրատովա – *դերասանուհի
* Յուրի Մարտինով – *դերասան
* Նիկոլայ Սմորչկով – *դերասան
* Գեորգի Ստելմախովիչ – *դերասան
* Վալենտինա Տելեգինա – *դերասանուհի
* Իվան Տուրչենկով – *Կուրոչկին, դերասան
* Ալեքսանդր Ֆադեև – *դերասան
* Վերա Բուրլակովա – *դերասանուհի (լուսագրերում նշված չէ)
* Էմանուիլ Գելլեր – *դերասան (լուսագրերում նշված չէ)

## Նկարահանող խումբ
* Բեադրող ռեժիսոր՝ Ալեքսանդր Զարխի
* Սցենարիստներ՝ Վլադիմիր Վալուցկի, Ալեքսանդր Զարխի
* Օպերատոր՝ Պյոտր Շումսկի
* Կոմպոզիտոր՝ Ալֆրեդ Շնիտկե
* Նկարիչ՝ Գեորգի Կոլգանով
* Ռեժիսոր՝ Լեոնիդ Չերտոկ

## Փաստեր
Ալլա Դեմիդովան (Օլգա Սերգեևնայի դերակատարուհին) եղել է ֆիլմի սցենարիստ Վլադիմիր Վալուցկու կինը։ Սա նրանց միակ համատեղ ֆիլմն է։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:1977 դրամա ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր դերասանների մասին
Ծանրամարտի աշխարհի երիտասարդական առաջնություն 2022

**Ծանրամարտի աշխարհի երիտասարդական առաջնություն 2022**, անցկացվել է 2022 թվականի մայիսի 2-ից մայիսի 10-ը Հունաստանի Հերակլիոն քաղաքում։

## Մեդալակիրներ
### Տղամարդիկ

### Կանայք

## Մեդալային հաշվարկ
Հաշվարկված են **Մեծ** (երկամարտի արդյունք) մեդալները

Հաշվարկված են **Մեծ** (երկամարտի արդյունք) և **Փոքր** (Պոկում և հրում) մեդալները

## Թիմային ցուցանիշ

### Տղամարդիկ

### Կանայք

## Մասնակից երկրներ
304 մարզիկներ 61 երկրներից։

#  (2)
#  (3)
#  (3)
#  (9)
#  (6)
#  (1)
#  (2)
#  (1)
#  (2)
#  (2)
#  (1)
#  (6)
#  (5)
#  (7)
#  (3)
#  (2)
#  (6)
#  (6)
#  (11)
#  (6)
#  (3)
#  (1)
#  (6)
#  (5)
#  (2)
#  (20) (Host)
#  (2)
#  (4)
#  (8)
#  (2)
#  (1)
#  (2)
#  (2)
#  (5)
#  (3)
#  (8)
#  (10)
#  (6)
#  (1)
#  (6)
#  (3)
#  (10)
#  (4)
#  (1)
#  Մավրիկիոս (1)
#  (2)
#  (1)
#  (1)
#  (12)
#  Պուերտո Ռիկո (6)
#  (1)
#  (3)
#  (2)
#  (1)
#  (7)
#  (8)
#  (18)
#  (13)
#  (20)
#  (6)
#  (5)

### Ամենաշատ մասնակիցներ

## Արդյունքները ըստ քաշային կարգերի (տղամարդիկ)
### 55 կգ

### 61 կգ

### 67 կգ

### 73 կգ

### 81 կգ

### 89 կգ

### 96 կգ

### 102 կգ

### 109 կգ

### +109 կգ

## Արդյունքները ըստ քաշային կարգերի (կանայք)
### 45 կգ

### 49 կգ

### 55 կգ

### 59 կգ

### 64 կգ

### 71 կգ

### 76 կգ

### 81 կգ

### 87 կգ

### +87 կգ

## Ծանոթագրություններ

## Արտաքին հղումներ
*IWF կայք

Կատեգորիա:2022 ծանրամարտում
Կատեգորիա:2022 սպորտում
Կատեգորիա:Ծանրամարտի աշխարհի երիտասարդական առաջնություններ
Հակոբ Խաչիկյան

**Հակոբ Խաչիկյան** (, ), կանադահայ պատմաբան, գրականագետ, լեզվաբան և գրող։ Գրականագիտության և լեզվաբանության վերաբերյալ առավել քան 30 աշխատությունների՝ ինչպես նաև 8 վեպի հեղինակն է։

## Կենսագրություն
Ծնվել է Ստամբուլում 1931 թվականին։ 1957 թվականից ի վեր բնակվել է Քվեբեկում։ 1964 թվականին դոկտորի աստիճան է ստացել Մոնրեալի համալսարանից։ Սեն-Ժանի թագավորական ռազմական համալսարանի գրականագիտության դասախոս և դեկան էր։ «Հայոց գրականության ժառանգությունը» (*The Heritage of Armenian Literature*) երեք հատորով հատընտիրի համահեղինակն է։ Աշխատությունը անգլերենով՝ հայոց գրականության ամենաընդգրկուն անթոլոգիաներից մեկն է։

## Վեպեր
* *The Young Man in the Grey Suit* (2013)
* *My Ethnic Quest* (2012)
* *The Lamppost Diary* (2009)
* *Les rives du destin* (2005)
* *A Summer Without Dawn* (2000)
* *Un été sans aube* (1991)
* *The Battle of the Prophets* (1981)
* *Tomas* (1970)

## Ծանոթագրություններ

Կատեգորիա:Հայկական ծագմամբ թուրքեր
Կատեգորիա:Ստամբուլում ծնված գրողներ
Կատեգորիա:1931 ծնունդներ
Կատեգորիա:2015 մահեր
Կատեգորիա:Կանադահայ պատմաբաններ
Կատեգորիա:Կանադահայ գրողներ
Կատեգորիա:Հայ գրականագետներ
Կատեգորիա:Հայ լեզվաբաններ